4. ΝΟΜΟΘΕΤ. ΔΙΑΤΑΓΜΑ υπ’ αριθ. 2415 της 9/9 Μαΐου 1953 Περί αναπροσαρμογής της αξίας της δραχμής εις ξένον συνάλλαγμα. Άρθρ.1.-1.Κυρούται αφ’ ης ήρξατο ισχύουσα η υπ’ αριθ. 267 από 9 Απρ. 1953 πράξις του Υπουργικού Συμβουλίου, έχουσα ως ακολούθως: ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν πρότασιν του Υπουργού Συντονισμού και της Νομισματικής Επιτροπής, Αποφασίζει: 1)Η ισοτιμία της δραχμής προς το δολλάριον των Ηνωμένων Πολιτειών της Αμερικής ορίζεται από της 9ης εσπερινής ώρας της 9ης Απρ. 1953 εις δραχμάς 30.000 κατά δολλάριον. 2)Η ισοτιμία της δραχμής προς την αγγλικήν λίραν και τα λοιπά νομίσματα ορίζεται υπό της Τραπέζης της Ελλάδος επί τη βάσει της σχέσεως εκάστου τούτων προς το δολλάριον των Ηνωμένων Πολιτειών της Αμερικής. 3)Η Τράπεζα της Ελλάδος θέλει εκδίδει ημερήσιον δελτίον τιμών αγοράς και πωλήσεως ξένου συναλλάγματος. Αι τιμαί αύται θα ορίζωνται επί τη βάσει της κατά την παρ. 1 της παρούσης αποφάσεως ισοτιμίας ηυξημένης ή ηλαττωμένης κατά τα συνήθη τραπεζιτικά έξοδα. 4)Από της ισχύος της παρούσης αποφάσεως και εφεξής καταργούνται αι δια των υπ’ αριθ. 71.074, 75.887, 79.165, 80.660, 80.661, 81.860, 87.636, 90.033 του έτους 1952 και των υπ’ αριθ. 8.624, 10.462, 11.078, 11.079, 18.490, 25.739 και 26.042 του έτους 1953 κοινών αποφάσεων των Υπουργών Συντονισμού, Οικονομικών και Εμπορίου επιβληθείσαι εισφοραί επί των εισαγομένων εμπορευμάτων. Πας δε διακανονισμός συναλλάγματος δι’ εισαγωγάς ενεργείται επί τη βάσει της δια της παρούσης αποφάσεως οριζομένης τιμής συναλλάγματος. Σελ. 24 Επί ανοιγεισών πιστώσεων, δι’ ας αι εισαγωγαί δεν έχουν εισέτι πραγματοποιηθη, ο οριστικός διακανονισμός της εις συνάλλαγμα αξίας αυτών ενεργείται επί τη βάσει της τιμής του συναλλάγματος της ισχυούσης κατά την ημέραν της φορτώσεως των εμπορευμάτων δι’ Ελλάδα. Εάν η φόρτωσις έλαβε χώραν προ της ισχύος της παρούσης καταβάλλεται επί πλέον του αντιτίμου του συναλλάγματος και η σχετική εισφορά. Εάν η φόρτωσις εγένετο μετά την ισχύν της παρούσης αποφάσεως, εκπίπτεται εκ του αντιτίμου της εις συνάλλαγμα αξίας των εισαγομένων εμπορευμάτων η γενομένη καταβολή, περιλαμβανομένης και της εισφοράς. Εις ην περίπτωσιν η εισφορά είναι μεγαλυτέρα της διαφοράς μεταξύ της τιμής του συναλλάγματος της ισχυούσης κατά την ημέραν της φορτώσεως και εκείνης ήτις ίσχυε κατά την ημέραν του ανοίγματος της σχετικής πιστώσεως, το υπερβάλλον την διαφοράν ταύτην ποσόν επιστρέφεται εις τον εισαγωγέα. 5)Από της ισχύος της παρούσης αποφάσεως καταργούνται αι επί των εξαγωγών πριμοδοτήσεις πάσης φύσεως, συμπεριλαμβανομένων και των παθητικοτήτων, ο δε διακανονισμός της εις συνάλλαγμα αξίας αυτών, ενεργείται εφεξής επί τη βάσει της δια της παρούσης αποφάσεως οριζομένης τιμής συναλλάγματος. 6)Κατ’ εξαίρεσιν των δια της προηγουμένης παραγράφου της παρούσης οριζομένων καθορίζεται ότι: α)Προκειμένου περί εξαγωγών ενεργηθεισών προ της ισχύος της παρούσης αποφάσεως, ων η εις συνάλλαγμα αξία διακανονίζεται μετά την ισχύν της παρούσης, η μεταξύ της παλαιάς τιμής συναλλάγματος, συν τη πριμοδοτήσει αφ’ ενός και της νέας τιμής αφ’ ετέρου προκύπτουσα διαφορά, περιέρχεται εξ ολοκλήρου εις το Δημόσιον. β)Προκειμένου περί εξαγωγών γεωργικών εν γένει προϊόντων πραγματοποιουμένων μετά την ισχύν της παρούσης αποφάσεως, ποσοστόν 50% επί της ως άνω διαφοράς περιέρχεται εις το Δημόσιον, εφόσον τα προϊόντα ταύτα έχουν πωληθή υπό των παραγωγών προ της ισχύος της παρούσης. 7)Από της ισχύος της παρούσης επιτρέπεται η μεταξύ φυσικών ή νομικών προσώπων ιδιωτικού δικαίου, πλην των Τραπεζών και των Ασφαλιστικών Ταμείων, συνομολόγησις δανείων με την ρήτραν του δολλαρίου ή άλλου ξένου νομίσματος, εξαιρέσει των χρυσών νομισμάτων. Νοείται ότι η πληρωμή των εκ των δανείων τούτων υποχρεώσεων ενεργείται δια της καταβολής του οφειλομένου ποσού εις δραχμάς επί τη βάσει της επισήμου τιμής του ξένου συναλλάγματος κατά την ημέραν της εξοφλήσεως. 26.Α.ε.4 Αναπροσαρμογές της δραχμής 8)Οφειλέται εκ δανείων συνομολογηθέντων μέχρι της ισχύος της παρούσης εις χρυσόν, χρυσά νομίσματα ή εις δραχμάς, ων όμως το ποσόν αφίεται να προσδιορισθή εκ της τιμής του χρυσού ή των χρυσών νομισμάτων, απαλλάσσονται πάσης εκ των κειμένων νόμων συνεπείας, εάν μέχρι και της 30ης Απρ. 1953 δηλώσωσιν εις το Κεντρικόν ή τα Υποκαταστήματα της Τραπέζης της Ελλάδος και όπου δεν υπάρχουν τοιαύτα, εις εκείνα της Εθνικής Τραπέζης της Ελλάδος και Αθηνών. α)Το ονοματεπώνυμον, το επάγγελμα και την κατοικίαν του δανειστού. β)Το ποσοστόν του δανείου, τον χρόνον της συνάψεως, το επιτόκιον και την προθεσμίαν εξοφλήσεως αυτού. Οι ως άνω οφειλέται εξοφλούσι νομίμως πάσας τας εκ του δανείου υποχρεώσεις αυτών επί τη καταβολή του εις δραχμάς ισοτίμου του οφειλομένου ποσού επί τη βάσει της τιμής κλεισίματος του χρυσού, ή του χρυσού νομίσματος εις το Χρηματιστήριον Αθηνών κατά την 9ην Απρ. 1953. Εν αρνήσει του δανειστού η εξόφλησις επέρχεται δια της καταθέσεως των δραχμών εις το Ταμείον Παρακαταθηκών και Δανείων. Της ως άνω απαλλαγής από των συνεπειών των κειμένων νόμων απολαύουσι και οι δανεισταί. 9)Αι διατάξεις του Νόμ. 5422, ως ούτος ετροποποιήθη και συνεπληρώθη δια των μέχρι και της 26ης Απρ. 1941 εκδοθέντων νόμων συμπεριλαμβανομένων και των ποινικών, ως και αι διατάξεις των από 12ης Οκτ. 1944 μέχρι σήμερον εκδοθέντων νόμων περί νομισματικής διαρρυθμίσεως και προστασίας του εθνικού νομίσματος διατηρούνται εν ισχύϊ, (εφόσον δεν αντίκεινται εις τας διατάξεις της παρούσης αποφάσεως). Η εντός ( ) φράσις διεγράφη δια του άρθρ. 2 του παρόντος νόμου. 10)Δι’ αποφάσεων Επιτροπής συγκροτουμένης εκ των Υπουργών Συντονισμού, Οικονομικών, Εμπορίου, Εργασίας και του Υφυπουργού Εμπορίου, λύεται παν θέμα προκύπτον εκ της εφαρμογής της παρούσης αποφάσεως και ειδικώτερον αφορών εις τας τιμάς, τους μισθούς και τα ημερομίσθια. 11)Πάσα διάταξις αντικειμένη εις την παρούσαν απόφασιν καταργείται. Η παρούσα απόφασις, ης η ισχύς άρχεται από της 9ης εσπερινής ώρας της 9ης Απρ. 1953, κυρωθήσεται δια νόμου. Άρθρ.2.-1.Κατ’ εξαίρεσιν των εν παρ. 7 της κατά το άρθρ. 1 του παρόντος κυρουμένης υπ’ αριθ. 267 Πράξεως του Υπουργικού Συμβουλίου οριζομένων επιτρέπεται εις τας Τραπέζας να χορηγώσι δάνεια συνομολογούσαι ταύτα με ρήτραν δολλαρίου ή άλλων ξένων νομισμάτων, πλην των χρυσών τοιούτων, εφ’ όσον ταύτα παρέχονται επί κεφαλαίων της Αμερικανικής βοηθείας. 2.Εκ της παρ. 9 της κυρουμένης πράξεως διαγράφεται η φράσις «Εφ’ όσον δεν αντίκεινται εις τας διατάξεις της παρούσης αποφάσεως». Άρθρ.3.-Παρατείνεται μέχρι της 31ης Μαΐου 1953 η κατά την παρ. 8 της υπ’ αριθ. 267 Πράξεως του Υπουργικού Συμβουλίου προθεσμία προς υποβολήν δηλώσεων παρ’ οφειλετών εκ δανείων συνομολογηθέντων εις χρυσόν, χρυσά νομίσματα κλπ. Άρθρ.4.-Δι’ αποφάσεων των Υπουργών Εμπορίου και Βιομηχανίας, δημοσιευομένων εις την Εφημερίδα της Κυβερνήσεως δύναται να αναστέλλεται εξ ολοκλήρου ή ως προς ωρισμένας κατηγορίας μηχανημάτων και εξαρτημάτων η εφαρμογή των διατάξεων της παρ. 3 του άρθρ. 2 του Ν. 5426/1932 «περί περιορισμού εισαγωγής εμπορευμάτων». Άρθρ.5.-1.Εν τη αρμοδιότητι της κατά την παρ. 10 της υπ’ αριθ. 267 πράξεως του Υπουργ. Συμβουλίου πενταμελούς εξ Υπουργών Επιτροπής περιλαμβάνεται και η λήψις οιουδήποτε οικονομικού μέτρου όπερ ήθελε θεωρηθή υπό της Επιτροπής ως συντελεστικόν της ομαλής διαμορφώσεως των τιμών εν τη αγορά και της εν γένει αδιαταράκτου αναπροσαρμογής των οικονομικών συνθηκών προς την νέαν τιμήν του συναλλάγματος. 2.Αι διατάξεις του παρόντος Ν.Δ/τος δεν καταργούν ουδέ αναστέλλουν τας κατά την κειμένην αγορανομικήν νομοθεσίαν αρμοδιότητας του Υφυπουργού Εμπορίου και γενικώς απάσας τας δι’ ειδικών διατάξεων αρμοδιότητας οιουδήποτε Υπουργού ειμή μόνον οσάκις ευθέως αντίκεινται εις τας διατάξεις του παρόντος νόμου. Άρθρ.6.-1.Η πενταμελής εξ Υπουργών Επιτροπή αποφασίζει παρισταμένων τριών τουλάχιστον εκ των μελών της. 2.Αι αποφάσεις της Επιτροπής δημοσιεύονται δια της Εφημερίδος της Κυβερνήσεως. Άρθρ.7.-Η ισχύς του παρόντος άρχεται αφ’ ης ίσχυσεν η υπ’ αριθ. 267/1953 πράξις του Υπουργικού Συμβουλίου. Σελ. 25 Αναπροσαρμογές της δραχμής 26.Α.ε.4 